Kanne 9.5.2012 - Nuna International v. SMHV - Nanu-Nana Joachim Hoepp (nuna)
(Asia T-195/12)
Kannekirjelmän kieli: englanti
Asianosaiset
Kantaja: Nuna International BV (Erp, Alankomaat) (edustaja: asianajaja A. Alpera)
Vastaaja: sisämarkkinoiden harmonisointivirasto (tavaramerkit ja mallit)
Vastapuoli valituslautakunnassa: Nanu-Nana Joachim Hoepp GmbH & Co. (Bremen, Saksa)
Vaatimukset
Kantaja vaatii unionin yleistä tuomioistuinta
kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 15.2.2012 asiassa R 476/2011-1 tekemän päätöksen ja
hyväksymään riidanalaisen yhteisön tavaramerkkihakemuksen kaikkien hakemuksessa nimettyjen tavaroiden osalta.
Oikeudelliset perusteet ja pääasialliset perustelut
Yhteisön tavaramerkin hakija: Kantaja
Haettu yhteisön tavaramerkki: Kuviomerkki "nuna" luokkiin 12, 18, 20, 21, 25 ja 28 kuuluvia tavaroita varten - yhteisön tavaramerkkihakemus nro 6239743
Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
Tavaramerkki- tai merkkioikeus, johon väitemenettelyssä on vedottu: Sanamerkkiä "NANU" koskeva yhteisön tavaramerkkihakemus nro 6218879; yhteisön tavaramerkiksi nro 6218945 rekisteröity sanamerkki "NANA" luokkiin 4, 6, 8, 11, 14, 16, 18, 20, 21, 24, 26, 28, 30, 34 ja 35 kuuluvia tavaroita ja palveluita varten; yhteisön tavaramerkiksi nro 6217814 rekisteröity sanamerkki "NANU-NANA" luokkiin 16, 18, 20, 21, 24, 25, 28 ja 35 kuuluvia tavaroita ja palveluita varten; saksalaiseksi tavaramerkiksi nro 36647710 rekisteröity sanamerkki "NANU"; saksalaiseksi tavaramerkiksi nro 39804075 rekisteröity sanamerkki "NANA"; saksalaiseksi tavaramerkiksi nro 1054703 rekisteröity sanamerkki "NANU-NANA"; kansainväliseksi tavaramerkiksi nro 557176 rekisteröity sanamerkki "NANU-NANA"
Väiteosaston ratkaisu: Väitteen hylkääminen
Valituslautakunnan ratkaisu: Riidanalaisen päätöksen kumoaminen, väitteen hyväksyminen ja yhteisön tavaramerkkihakemuksen hylkääminen
Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu.
____________